पोस्टल बैंक में 100 रुपए से खुलेंगे खाते, बैंक से ज्यादा मिलेगा ब्याज
भारतीय डाक ने पेमेंट बैंक कारोबार शुरू कर दिया है। आने वाले दिनों में अपने समीप के पोस्ट ऑफिस में सिर्फ 100 रुपए देकर खाता खुलवा सकेंगे। साथ ही पोस्टल बैंक सेविंग अकाउंट पर 5.5 फीसदी तक ब्याज उपभोक्ता को मिलेगा। यह मौजूदा कई बैंकों से ज्यादा है। 1 फरवरी को ही इंडिया पोस्ट पेमेंट बैंक की शाखाओं की शुरुआत की है। डाकघर के नेटवर्क से हर घर के दरवाजे तक बैंकिंग सुविधा पहुंचेंगी। महानगरों के बाद छोटे शहर व कस्बों में भी पोस्टल खाते खोले जाएंगे।
डाकिया हर घर को जोड़ता है। वे हर घर तक बैंकिंग गतिविधियों को पहुंचा सकते हैं। बैंकिंग आप के घर के दरवाजे तक पहुंच सकती हैं। इसी उद्देश्य को ध्यान में रखते हुए केंद्र सरकार ने नई सेवा शुरू की है। डाकघर का नेटवर्क इसे हकीकत में बदल सकता है। भारतीय रिजर्व बैंक (आरबीआई) ने पेमेंट बैंक की घोषणा 2015 में की थी। इसका असर अब देखा जा रहा है। खास बात यह है कि पोस्टल बैंक एक नई तरह की भी सर्विस शुरू करेगा। जिसमें आपको घर बैठे बैंक अकाउंट में पैसा जमा करने और निकालने और पैसे ट्रांसफर करने की सुविधा मिलेगी। इसके लिए आपको 15 से लेकर 35 रुपए खर्च करने होंगे।
बैंक फिलहाल तीन तरह के अकाउंट खोल रहा है। जो सफल, सुगम और सरल कैटेगरी में है। इन तीनों अकाउंट को खोलने के लिए केवल 100 रुपए खर्च करने होंगे। साथ ही, इन बैंक अकाउंट की खास बात यह है कि मिनिमम बैलेंस रखने की लिमिट नहीं है। आप 100 रुपए में अकाउंट खोलने के बाद जीरो बैलेंस में भी अकाउंट को ऑपरेट कर सकेंगे। इसके लिए कोई पेनल्टी नहीं देनी पड़ेगी। वहीं ग्राहकों को एटीएम लेने के लिए अपने किसी तरह का कोई चार्ज नहीं देना होगा। इसी तरह मोबाइल अलर्ट के लिए भी बैंक कोई चार्ज नहीं लेगा। अभी ज्यादातर बैंक 25 रुपए से लेकर 50 रुपए तक एसएमएस अलर्ट के लिए चार्ज लेते हैं। इसी तरह क्वार्टरली बैलेंस मेंटेन करने के लिए भी कोई चार्ज नहीं देना पड़ेगा। पोस्टल बैंक के एटीएम से अनलिमिटेड ट्रांजेक्शन किया जा सकेगा।
फायदा ही फायदा
Ãकम खर्च में लोगो के काम होंगे। भीड़ से राहत मिलेगी। पेनालटी अौर अतिरिक्त चार्ज नहीं लगेगा। - केके दीक्षित, प्रवर अधीक्षक डाकघर
तीन अकाउंट के लिए सिर्फ सौ रुपए देना होंगे
सेविंग खाते पर 5.5% ब्याज
मौजूदा समय में देश के ज्यादातर प्रमुख बैंक, सेविंग बैंक अकाउंट पर 4 फीसदी की दर से ब्याज दे रहे है। वहीं, पोस्ट ऑफिस भी सेविंग बैंक अकाउंट पर 4 फीसदी ही ब्याज रेट देता है। पोस्टल बैंक तीनों सेविंग बैंक अकाउंट पर 5.5 फीसदी तक इंटरेस्ट रेट मिलेगा। सरल अकाउंट में ग्राहक अधिकतम 50 हजार रुपए और बाकी दो सेविंग अकाउंट में 1 लाख रुपए तक अधिकतम रख सकेंगे।
hin_Deva hin_Deva hin_Deva hin_Deva mar_Deva hin_Deva hin_Deva hin_Deva hin_Deva